Potisepa sõnul on tarbija ja tarbijakäitumine ning selle prognoosimine endiselt võtmeteemaks ka toiduainetööstustele. "Tarbijate oluliseks mõjutajaks on tõusnud meedia  ja sotsiaalmeedia, mida rõhutatakse ka EL-i tasandil. Sellele teemale keskendume oma aastakonverentsil esmakordselt ja seda just osavõtjate soovil," lisas Potisepp konverentsi sisu kohta. "Lisaks Mart Kadastiku vastavale ettekandele on planeeritud diskusioonivoor meedia mõjust lõpetama ka meie ühist üritust. Konverentsipäeva lõpetame ühiselt banketisaalis, kus pakutakse parimaid toiduaineid ja jooke ning väikest meelelahutust."